Check Point: WikiLeaks-paljastukset tuovat kovan tason hakkerityökalut kaikkien ulottuville

*Tietoturvayhtiö Check Pointin asiantuntijatiimi on analysoinut uusimpia WikiLeaks-paljastuksia niiden julkaisuhetkestä lähtien. He toteavat, että edistyneimmätkin hakkerityökalut ovat vuodon myötä laajemmin saatavilla kuin koskaan aikaisemmin.*

**Espoo 9. maaliskuuta 2017** – Check Pointin Head of Products, Mobile and Cloud **Michael Shaulov** kommentoi WikiLeaks-kohua Check Pointin blogissa todeten, että erittäin edistyneet tietomurtojen työkalut ovat tästä lähtien entistä helpommin saatavilla.

”Nämä työkalut tarjoavat uusia valmiuksia valittujen kohteiden valvontaan, ja ne ovat kaikkien ulottuvilla, hallitukset mukaan lukien. Niiden avulla onnistuu murtautuminen sekä yritys- että sotilaallisiin verkkoihin, älypuhelimiin, tablet-laitteisiin ja jopa IoT-laitteisiin kuten SmartTV-televisioihin”, Shaulov kirjoittaa.

Nyt WikiLeaksin kautta vuodetut tiedot ovat vuoden 2016 alkupuolelta, jolloin käytössä olivat älypuhelinten käyttöjärjestelmäversiot Android 4.4 ja iOS 9.2. Ne eivät enää edusta kehityksen kärkeä, mutta Shaulovin mukaan on huomion arvoista, että CIA:n hakkerit pystyivät murtautumaan sen hetken parhaisiin järjestelmiin.

”Otamme tapauksen hyvin vakavasti. Check Pointin strategian painopiste on nimenomaan tämän tyyppisiin, kehittyneisiin tietoturvan uhkiin vastaaminen. Tuotekehityksemme tähtää siihen, että yritykset ja yhteisöt ovat parhaassa mahdollisessa suojassa niin mobiilialustoja ja pilvipalveluja uhkaavilta riskeiltä kuin aiemmin tuntemattomilta haittaohjelmiltakin”, Shaulov jatkaa.

--

Michael Shaulov ja Check Pointin Head of Products, Vulnerability Reseach **Oded Vanunu** ovat valmiita antamaan puhelinhaastatteluja WikiLeaks-tapauksen tiimoilta. He pystyvät kertomaan, mistä vuodossa on kysymys ja mitä ihmisten tulisi ottaa huomioon käyttäessään esimerkiksi internetiin kytkettyä televisiota (SmartTV) sekä arvioimaan WikiLeaks-vuodon vaikutuksia kansainväliseen tietoturvamaisemaan. He uskovat, että vaikutukset tulevat olemaan dramaattiset.

**Yhteydenotot haastatteluajan varaamiseksi:**

OSG Viestintä, Maija Rauha, maija.rauha@osg.fi

**Seuraa Check Pointia:**

Check Pointin blogi: <http://blog.checkpoint.com/>

Twitter: [www.twitter.com/checkpointsw](http://www.twitter.com/checkpointsw)

Facebook: <https://www.facebook.com/checkpointsoftware>

YouTube: <http://www.youtube.com/user/CPGlobal>

**Check Point Software Technologies Ltd.**
Check Point Software Technologies Ltd. ([www.checkpoint.com](http://www.checkpoint.com/)) on maailman suurin yksinomaan kyberturvallisuustuotteisiin keskittynyt yhtiö. Se on alan edelläkävijä ratkaisuillaan, joiden kyky havaita haittaohjelmat ja muut tunkeutujat sekä suojata asiakkaat kyberhyökkäyksiltä on ainutlaatuisen tehokas. Check Pointin täydellisen kattava tietoturva-arkkitehtuuri suojaa niin yritysverkot kuin mobiililaitteetkin, ja myös sen hallintajärjestelmä on kattava sekä intuitiivinen. Check Point huolehtii yli 100 000 yrityksen ja yhteisön tietoturvatarpeista organisaation koosta riippumatta. At Check Point, we secure the future.